Chelsea naumlega áfram — Stórlið úr leik Chelsea er komið áfram í 16 - liða úrslit . AFP Chelsea tryggði sér sæti í 16 - liða úrslitum Meistaradeildar Evrópu í fótbolta með 2 : 1 - sigri á Lille frá Frakklandi á heimavelli í kvöld . Stórliðið Inter Mílanó er hins vegar úr leik . Chelsea var mikið sterkari aðilinn í fyrri hálfleik og Tammy Abraham og César Azpilicueta komu enska liðinu í 2 : 0 fyrir hlé . Lille sótti í sig veðrið í seinni hálfleik og Loic Remý , sem eitt sinn lék með Chelsea , minnkaði muninn á 78. mínútu . Nær komst franska liðið hins vegar ekki . Valencia fer áfram á kostnað Ajax . AFP Valencia tryggði sér toppsæti H-riðils með 1 : 0 - útisigri á Ajax , sem fór alla leið í undanúrslit á síðustu leiktíð . Rodrigo skoraði sigurmarkið á 24. mínútu og fer Ajax í Evrópudeildina . Dortmund tryggði sér annað sæti F-riðils með 2 : 1 - sigri á Slavía Prag á heimavelli . Jadon Sancho kom Dortmund yfir áður en Tomás Soucek jafnaði skömmu fyrir leikhlé . Julian Brandt skoraði hins vegar sigurmark Dortmund á 61. mínútu og sá til þess að Dortmund fór upp fyrir Inter . Ítalska liðið fer í Evrópudeildina eftir 1 : 2 - tap fyrir Barcelona á heimavelli . Carles Pérez og Anssumani Fati skoruðu mörk Barcelona sitt hvoru megin við jöfnunarmark hjá Romelu Lukaku . Barcelona hafði þegar tryggt sér efsta sæti riðilsins . Dortmund vann góðan sigur og fer áfram . AFP Lyon tryggði sér sæti í 16 - liða úrslitunum með dramatísku 2 : 2 - jafntefli á heimavelli gegn Leipzig . Emil Forsberg og Timo Werner skoruðu hvor úr sinni vítaspyrnunni í fyrri hálfleik og komu Leipzig í 2 : 0 , en Houssem Aouar og Memphis Depay skoruðu fyrir Lyon í seinni hálfleik og tryggði liðinu áfram . Leipzig hafnar í toppsæti riðilsins , Lyon í öðru sæti og Benfica hafnaði í þriðja sæti og fer í Evrópudeildina . Zenit frá Rússlandi rak lestina .